Bernds fon Hēvels
Bernds fon Hēvels (vācu: Bernd von Hövel, miris 1566. gada 16. jūlijā) bija Livonijas ordeņa brālis 16. gadsimtā. Bernda vecāki nav zināmi. Nācis no Dortmundes apkaimes. Zināms, ka 1544. gadā bija Daugavgrīvas pilī. No 1556. līdz 1562. gadam bija pēdējais Livonijas ordeņa finanšu un saimniecības pārzinis (Schaffer) ar rezidenci Cēsu pilī. Kad Livonijas ordenis tika likvidēts, pārgāja Polijas dienestā Valmierā. Miris 1566. gadā Pērnavā.